Ordo Hospitalis
Ordo Fratrum Hospitalis Sancti Ioannis Hierosolymitani, pleno titulo Supremus Militaris Ordo Hospitalarius Sancti Ioannis Hierosolymitani Rhodiensis et Melitensis, brevius Ordo Hospitalis, est ordo militaris saeculo duodecimo conditus, qui peregrinatores ad Hierosolymas defendebat. Milites Fratres Hospitalariiappellare licet.

Historia 

Raimundus Podiensis fuit primus ordinis magnus magister, anno 1145 creatus. In expeditionibus sacris, milites hospitalarii cum Musulmanis pugnaverunt, et regna Christiana defendendi causa castella et praesidia aedificaverunt. Anno 1291, milites ultimum praesidium amiserunt in Sancto Iohanne de Acre.

Terra sancta amissa, milites peregrinatores defenderunt ab insulis Mediterranei, Rhodo et Cypro usque ad obsidionem Turcorum anno 1522. In hoc proelio, ordinis vexillum mutatum est a nigro ad rufum ob multum sanguinem a militibus amissum. Tunc Carolus I Hispaniae ordini insulam Melitam anno 1530 concessit dummodo tributum regi Hispaniae quotannis donaret, quod singulum fuisse ferunt falconem peregrinum.

Milites Melitam usque ad annum 1798 rexerunt, cum Napoleo insulam caperet, eos expellens.

Hodie ordo est civitas sine territorio, Romae constituta.

Constitutiones et regulae 
Equites Ordinis Hospitalis, quattuor vota faciebant inter quae votum castitatis (sed non caelibatus ut sacerdotes faciunt), sed vota solum cum erant viginti quinque annos nati proferebant. Fuerunt tamen equites quibus licuit matrimonio iungi, ut in Polonia et Lithuania cum novus Prioratus institutus esset. Nonnunquam equites a pueritia aut a cunis recipiebantur erant equites a minoritate.

Notae

Bibliographia 
 Petrus Franciscus de Tonduti Sieur de Saint Leger, Tractatus de pensionibus ecclesiasticis (etc.) adjicitur selectarum atque recentissimarum rotae Romanae decisionum centuria; nunc primum in lucem prodit, Lugduni, Borde 1661, Borde, 1661 
 Abbé de Vertot, de l’académie des Belles Lettres, Histoire des chevaliers hospitaliers de S. Jean de Jerusalem, appellez depuis les chevaliers de Rhodes, et aujourd’hui les chevaliers de Malte, A Paris, chez Rollin, Quillau, Desaint, 1726, avec approbation et privilège du Roy. (4 volumina).
 [Révérend Père Pouget, prêtre de l'Oratoire], Instructions sur les principaux devoirs des chevaliers de Malte, dressées par l’auteur du cathéchisme de Montpellier, sur les Memoires d’un Chevalier de Malte : A l’usage des Chevaliers, de leurs Confesseurs, et de tous ceux qui veulent entrer ou faire entrer leurs enfants dans cet Ordre. Où l’on trouvera des veritez importantes pour toutes sortes d’Estats. A Paris, chez Nicolas Simart, Imprimeur et Libraire ordinaire de Monseigneur le Dauphin, ruë S. Jacques, au Dauphin. M. DCC. XII (1712). Avec Approbations, et Privilege du Roy. 
 Adamson, Donald. 2011. St John in Cornwall. The Cornish Banner Cornubiae.
 Forey, Alan J. 2005. Desertions and Transfers from Military Orders (twelfth to early-fourteenth centuries). Traditio 60:143–200. Novi Eboraci
 Le Roulx, J. Delaville. 1894–1906. Cartulaire général de l'Ordre des Hospitaliers de Saint-Jean de Jérusalem. 4 voll. Lutetiae.

"Ave Crux Alba," hymnus
Carta fratrum hospitalis Sancti Ioannis burgensibus Gibelini
Miles regularis
Militia Sancti Iacobi
Militia Calatravae
Ordo pro Merito Melitensi
Pauperes commilitonum Christi Templique Salomonici
Venerabilissimus ordo Sancti Ioannis

Constituta saeculo 12
Expeditiones sacrae
Historia Melitae
Ordines militares
!
Regnum Hierosolymitanum